open-index/open-wikipedia-markdown huggingface dataset:
Անժելա Բակունց

**Անժելա Բակունց** (), հայ ռեժիսոր, ՀՀ ԱԺ նախկին պատգամավոր։

## Կենսագրություն
Անժելա Բակունցը ծնվել է 1953 թվականի հոկտեմբերի 7-ին Երևանում։ Ավարտել է Երևանի գեղարվեստա-թատերական ինստիտուտը` ռեժիսորի որակավորմամբ։ 1972 թվականից աշխատել է հեռուստատեսությունում որպես ռեժիսորի օգնական, ռեժիսոր, ծրագրերի տնօրինության թողարկման բաժնի ավագ թողարկիչ։ 1995 թվականին ընտրվել է ԱԺ 1-ին գումարման պատգամավոր, և այդ պաշտոնում է եղել մինչև 1999 թվականը։ ԱԺ-ում ծավալած գործունեության ընթացքում եղել է սոցիալական, առողջապատության եւ բնության պահպանության հարցերի մշտական հանձնաժողովի, ինչպես նաև «Շամիրամ» խմբակցության անդամ։ Այժմ համարվում է Ազգային Ժողովի «Շամիրամ» հասարակական-քաղաքական կազմակերպության անդամ։

## Ծանոթագրություններ

## Արտաքին հղումներ
* Անժելա Բակունցի կենսագրությունը Հայաստանի Ազգային ժողովի պաշտոնական կայքում
* Ազգային ժողովի 1-ին գումարման կին պատգամավորները

Կատեգորիա:Հայ ռեժիսորներ
Կատեգորիա:20-րդ դարի ռեժիսորներ
Կատեգորիա:21-րդ դարի Հայ ռեժիսորներ
Կատեգորիա:ՀՀ ԱԺ 1-ին գումարման պատգամավորներ
Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ քաղաքական գործիչներ
Քիմբերլի Բրայանթ

**Քիմբերլի Բրայանթը** (), աֆրոամերիկացի էլեկտրատեխնիկ է, ով աշխատել է բիոտեխնոլոգիայի ոլորտում։ 2011 թվականին Բրայանթը հիմնադրել է *Black Girls Code* դասընթացը, որի ընթացքում բազային ծրագրավորում էր ուսուցանվում սևամորթ աղջիկներին, ովքեր ներկայացված չէին տեխնոլոգիական ոլորտում։ Հիմնադրումից հետո Բրայանթը Business Insider-ի կողմից ընդգրկվեց «տեխնոլոգիական ոլորտում 25 ամենաազդեցիկ աֆրոամերիկացիների» ցանկում։

## Մանկություն և կրթություն
Բրայանթը ծնվել և մեծացել է ԱՄՆ Թենեսի նահանգի Մեմփիս քաղաքում։ Նա գիտական աստիճան է ստացել էլեկտրատեխնիկայի ոլորտում և մասնագիտացել է համակարգչային գիտություններում Վանդերբիլթի համալսարանում։

## Գործունեություն
Բրայանթը Վանդերբիլթում իր ուսումնասիրությունները կենտրոնացրել էր բարձր լարմամբ էլեկտրոնիկայի ուղղությամբ, և գործունեության սկզբում աշխատել է *Westinghouse Electric*-ում և *DuPont*-ում։ Հետագայում Բրայանթը էկեկտրոնային ընկերություններից տեղափոխվեց բիոտեխնոլոգիայի ոլորտ և ավելի ուշ՝ դեղագործական ընկերություններ։

## Black Girls Code
Բրայանթը հիմնել է *Black Girls Code*-ը այն բանից հետո, երբ նրա դուստրը հետաքրքրություն ցուցաբերեց համակարգչային ծրագրավորման ոլորտի հանդեպ, և Բեյ տարածաշրջանում առկա ոչ մի դասընթաց հարմար չէր նրա համար․ հիմնականում տղաներ էինև հազվադեպ կարելի էր հանդիպել հաճախող աֆրոամերիկացու։ Աշխատելու և սովորելու ընթացքոմ ինքը մեկուսացած լինելով՝ նա ավելի լավ միջավայր էր ցանկանում դստեր համար։ Բրայանթը հույս ունի, որ այս փորձը թույլ կտա հատկապես փոքրամասնության մաս կազմող երիտասարդ աղջիկներին ներգրավված լինել տեխնոլոգիական ոլորտում և մեծացնել ոլորտի մասին իրազեկվածությունը։ Աֆրոամերիկացի աղջիկները կազմում են տեխնոլոգիական ոլորտի աշխատուժի մոտ 3 տոկոսը և *Black Girls Code*-ը պայքարում է այս տոկոսը բարելավելու համար։ 
*Black Girls Code*-ը դպրոցական տարիքի աղջիկներին ծրագրավորում է սովորեցնում դպրոցից հետո և ամառային ծրագրերով։ Սան Ֆրանցիսկոյում հիմնված հասարակական կազմակերպությունը նպատակ ունի մինչև 2040 թվական 1 միլիոն սևամորթ աղջիկների սովորեցնել ծրագրավոր կոդավորել։ Կազմակերպությունն արդեն ուսուցանել է 3000 աղջիկների ԱՄՆ տարբեր քաղաքներում, մեկ խումբ ունի Հարավաֆրիկյան Հանրապետության Յոհաննեսբուրգ քաղաքում և պատրաստվում է ընդլայնվել։ 
2017 թվականի օգոստոսին Բրայանթը մերժել է *Uber*-ի 125,000 դոլար նվիրատվությունը՝ անվանելով այն անարդար։ Նվիրատվությանը հաջորդեցին *Uber*-ի դեմ սեքսուալ բռնության մասին մեղադրանքները։ 2018 թվականի փետրվարին Բրայանթը համագործակցել է *Uber*-ի մրցակից *Lyft*-ի հետ՝ համարելով, որ իրենց արժեքները ավելի շատ են համընկնում։

## Ճանաչում
2013 թվականին Բարայնթը ճանաչվել է Սպիտակ տան փոփոխությունների չեմպիոն տեխնոլոգիական ներգրավվածության համար։ Նույն տարում ընտրվել է տեխնոլոգիական ոլորտում 25 ամենաազդեցիկ աֆրոամերիկացիներից մեկը *Business Insider*-ի կողմից։ Բրայանթը նաև պարգևատրվել է Պահարա-Ասպեն կրթական ընկերության կողմից։ 
2014 թվականին Բրայանթը ստացավ Սմիթսոնյան ամսագրի Ամրիկյան նորարարականության մրցանակը սոցիալական առաջընթացի համար։
2019 թվականին նա ներկայացվել է *2019 SXSW Interactive Festival Hall of Fame*-ի մրցանակին։

## Ծանոթագրություններ

Կատեգորիա:Ամերիկացի կին համակարգչային գիտնականներ
Կատեգորիա:Ամերիկացի կին ճարտարագետներ
Շուշաննա Սարգսյան

**Շուշաննա Սարգսյան** (), հայ շախմատիստուհի, ազգային վարպետ, Հայաստանի կանանց չեմպիոն (2014)։

## Կենսագրություն
2010 թվականին Շուշաննան հաղթել է մինչև 18 տարեկանների Հայաստանի կանանց շախմատի առաջնությունում։ Նա անընդմեջ մանսնակցել է Շախմատի Հայաստանի առաջնությանը՝ 2012 թվականին զբաղեցնելով 4-րդ հորիզոնականը, 2014 թվականին դառնալով չեմպիոն, իսկ 2015 թվականին՝ զբաղեցրել է 5-րդ հորիզոնականը։

Նա մասնակցել է նաև 2014 թվականի 41-րդ շախմատային օլիմպիադային՝ լինելով պահեստային խաղացող։ Մասնակցել է նաև 2014 թվականի շախմատի Եվրոպայի թիմային առաջնությանը։

2015 թվականից սկսված նա հազվադեպ է մասնակցում շախմատային մրցաշարերին։

## Վարկանիշի փոփոխության գրաֆիկ

## Ծանոթագրություններ

## Արտաքին հղումներ
*
*Շուշաննա Սարգսյան շախմատային ծաղերը 365Chess.com կայքում
*Բացառիկ հարցազրույց Հայաստանի շախմատի 2014 թ. չեմպիոնուհի Շուշաննա Սարգսյանի հետ

Կատեգորիա:Հայ շախմատիստներ
Կատեգորիա:Շախմատի Հայաստանի չեմպիոնուհիներ
Կատեգորիա:Շախմատային օլիմպիադաների մասնակիցներ
Զարուհի Արևշատյան

**Զարուհի Ռուբենի Արևշատյան** (), հայ բանասեր, լրագրող, ՀՀ ԱԺ նախկին պատգամավոր։

## Կենսագրություն
Զարուհի Արևշատյանը ծնվել է 1961 թվականի դեկտեմբերի 10-ին Երևանում։ Ավարտել է Կույբիշևի պետական համալսարանը` բանասեր լրագրողի որակավորմամբ։ 1985 թվականից աշխատել է «Կոմսոմոլեց» (հետագայում՝ «Էպոխա») թերթի բաժնի վարիչ, իսկ 1990 թվականից` «Ռեսպուբլիկա Արմենիա» թերթի մշակույթի բաժնի վարիչ, պատասխանատու քարտուղար։ ԱԺ-ում ծավալած գործունեության ընթացքում եղել է ֆինանսավարկային, բյուջետային և տնտեսական հարցերի մշտական հանձնաժողովի, ինչպես նաև «Շամիրամ» խմբակցության անդամ։ Այժմ համարվում է «Շամիրամ» հասարակական-քաղաքական կազմակերպության անդամ։

## Ծանոթագրություններ

## Արտաքին հղումներ
* Զարուհի Արևշատյանի կենսագրությունը Հայաստանի Ազգային Ժողովի պաշտոնական կայքում

Կատեգորիա:Հայ բանասերներ
Կատեգորիա:Հայ լրագրողներ
Կատեգորիա:20-րդ դարի լրագրողներ
Կատեգորիա:21-րդ դարի լրագրողներ
Կատեգորիա:20-րդ դարի բանասերներ
Կատեգորիա:21-րդ դարի բանասերներ
Կատեգորիա:ՀՀ ԱԺ 1-ին գումարման պատգամավորներ
Կատեգորիա:Հայ քաղաքական գործիչներ
Քրիստիննե Գրիգորյան

**Քրիստիննե Աղվանի Գրիգորյան** (), հայ իրավաբան, Հայաստանի արտաքին հետախուզության ծառայության պետ (2023 թվականի հոկտեմբերի 4-ից)։ ՀՀ արդարադատության նախարարի նախկին տեղակալ։ Հայաստանի մարդու իրավունքների նախկին պաշտպան։

## Կենսագրություն
Քրիստիննե Գրիգորյանը ծնվել է 1981 թվականի օգոստոսի 27-ին, Սևան քաղաքում։ 1998-2002 թվականներին սովորել է Երևանի պետական համալսարանի արևելագիտության ֆակուլտետի արաբագիտության բաժնում և ստացել բակալավրի աստիճան, 2002-2004 թվականներին՝ Երևանի պետական համալսարանի արևելագիտության ֆակուլտետի արաբագիտության բաժնի մագիստրատուրայում։ 2006-2008 թվականներին Հյուսիսային համալսարանից ստացել է իրավագիտության բակալավրի աստիճան։

### Աշխատանքային գործունեություն
2004-2009 թվականներին եղել է ՀՀ Ազգային ժողովի աշխատակազմի օրենսդրության վերլուծության և զարգացման վարչության մասնագետ, 2009 թվականի մարտ-հոկտեմբեր ամիսներին՝ ՀՀ Ազգային ժողովի աշխատակազմի արտաքին կապերի վարչության թարգամանիչ-իրավաբան։ 2009-2011 թվականներին եղել է ՀՀ Ազգային ժողովի աշխատակազմի ղեկավարի օգնական իրավական հարցերով, 2011-2014 թվականներին` ՀՀ Ազգային ժողովի պատգամավորի օգնական, 2012-2014 թվականներին` ՀՀ Ազգային ժողովի նախագահի օգնական իրավական հարցերով, 2014-2015 թվականներին` ԱՄՆ ՄԶԳ «Աջակցություն Հայաստանի Ազգային ժողովի ինստիտուցիոնալ կարողությունների զարգացմանը» ծրագրում թիմի ղեկավար, 2015-2018 թվականներին` ՀՀ արդարադատության նախարարության աշխատակազմի միջազգային իրավական համագործակցության վարչության պետ, 2018-2019 թվականներին` ՀՀ առաջին փոխվարչապետ Արարատ Միրզոյանի խորհրդական, 2019 թվականի հունվարից մինչև 2019 թվականի հուլիսը՝ ՀՀ Ազգային ժողովի նախագահի խորհրդական։ 2019 թվականի հուլիսի 3-ին ՀՀ վարչապետի որոշմամբ նշանակվել է ՀՀ արդարադատության նախարարի տեղակալ։ 2022թ. հունվարի 24-ին Քրիստինե Գրիգորյանը ՀՀ Ազգային ժողովի կողմից ընտրվել է մարդու իրավունքների պաշտպան՝ փոխարինելով Արման Թաթոյանին։ 2023 թվականի հունվարի 23-ին հրաժարական է ներկայացրել նոր պաշտոնի անցնելու կապակցությամբ։

2023 թվականի հոկտեմբերի 4-ին վարչապետի որոշմամբ նշանակվել է ՀՀ արտաքին հետախուզության ծառայության պետ։

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:ՀՀ մարդու իրավունքների պաշտպաններ
Կատեգորիա:Հայ արևելագետներ
Կատեգորիա:Հայ իրավաբաններ
Ռուզաննա Մուրադյան

**Ռուզաննա Կարապետի Մուրադյան**, () ՀՀ քաղաքական գործիչ, ՀՀ ԱԺ 5-րդ և  6-րդ գումարման պատգամավոր, «Հանրապետական» (ՀՀԿ) խմբակցության անդամ։

## Կենսագրություն
Ռուզաննան ծնվել է 1963 թվականին հունիսի 28-ին Երևան քաղաքում։ 1985 թ. ավարտել է Խաչատուր Աբովյանի անվան հայկական պետական մանկավարժական ինստիտուտի ֆիզիկայի ֆակուլտետը։ Հանդիսանում է մանկավարժական գիտությունների թեկնածու։

1985-1996 թվականներին աշխատել է Ավետիք Իսահակյանի անվան թիվ 16 դպրոցում որպես ֆիզիկայի և աստղագիտության ուսուցչուհի։ Այնուհետև մինչև 1999 թվականը եղել է ուսումնադաստիարակչական գծով փոխտնօրեն։ 1999-2012 թվականներին եղել է Գր. Զոհրապի անվան թիվ 43 դպրոցի տնօրեն։

2002 թվականին Ռուզաննան եղել է «Կրթություն առանց սահմանի» հկ հիմնադիր նախագահ, իսկ 2006 թվականին՝ ՀՀԿ կանանց խորհրդի անդամ, գաղափարաքարոզչական հանձնախմբի նախագահ։ 2010 թ.` «Դպրոց-կենտրոնների միություն» իրավաբանական անձանց միության նախագահ։ 2012 թ. մայիսի 6-ին ԱԺ պատգամավոր է ընտրվել համամասնական ընտրակարգով Հայաստանի Հանրապետական կուսակցությունից։ 2017 թ. ապրիլի 2-ին ԱԺ պատգամավոր է ընտրվել ՀՀԿ համապետական ընտրական ցուցակով։

2006 թվականին Անկախության տոնի 15-ամյակի կապակցությամբ պարգևատրվել է ՀՀ վարչապետի շնորհակալագրով, հաղթող է ճանաչվել ՀՀ դպրոցների «Տարվա  լավագույն տնօրեն» մրցույթում, պարգևատրվել է ՀՀ կրթության եւ գիտության նախարարության «Ոսկե հուշամեդալ»-ով, տեղական ինքնակառավարման մարմինների կազմավորման 10-ամյակի կապակցությամբ` ՀՀ վարչապետի շնորհակալագրով։ 2008 թ.` ՀՀ ՊՆ «Գարեգին Նժդեհ» հուշամեդալով։ 2011 թ.` «ՀՀ Ազգային ժողովի պատվո մեդալ»-ով։ 2018 թվականի հոկտեմբերի 30-ին դիմումի հիման վրա զրկվել է մանդատից։

Հանդիսանում է գիտամանկավարժական մի շարք հոդվածների և մեթոդական ձեռնարկների հեղինակ։

### Անձնական կյանք
Ամուսնացած է, ունի 2 զավակ։

## Ծանոթագրություններ

Կատեգորիա:ՀՀ ԱԺ պատգամավորների ցանկեր
Կատեգորիա:1963 ծնունդներ
Կատեգորիա:Հայ քաղաքական գործիչներ
Կատեգորիա:Մանկավարժական գիտությունների թեկնածուներ
Սուսաննա Գաբոյան

**Սուսաննա Գաբոյան** (), հայ շախմատիստուհի, կանանց միջազգային վարպետ, Հայաստանի կանանց քառակի չեմպիոն (2015, 2021, 2024, 2025)։

## Կարիերա
Գաբոյանը 2015, 2021 և 2024 թվականներին հաղթել է Շախմատի Հայաստանի կանանց առաջնությունում։ 2015 թվականին մասնակցել է մինչև 20 տարեկանների շախմատի աշխարհի առաջնությանը` զբաղեցնելով 10-րդ հորիզոնականը։ Նա մասնակցել է Կատարում կայացած Շարժայի կանանց գավաթի 7-րդ և 6-րդ խաղարկություններին։ 2016 թվականին Սուսաննա Գաբոյանը դարձել է Հայաստանի կանանց շախմատի առաջնության բրոնզե մեդալակիր։

## Վարկանիշի փոփոխություն

## Ծանոթագրություններ

## Արտաքին հղումներ
* 
* Սուսաննա Գաբոյանի խաղերը

Կատեգորիա:Հայ շախմատիստներ
Կատեգորիա:Շախմատի Հայաստանի չեմպիոնուհիներ
Գոհար Ենոքյան

**Գոհար Աղաբեկի Ենոքյան** (), հայ ինժեներ-տեխնոլոգ։ 1987-1991 թվականներին եղել է ՀԽՍՀ շրջանային պատգամավոր, 1989-1992 թվականներին՝ ԽՍՀՄ Գերագույն խորհրդի, 2007-2012 թվականներին՝ ՀՀ ԱԺ պատգամավոր։

## Կենսագրություն
Գոհար Ենոքյանը ծնվել է 1942 թվականի հունվարի 25-ին Երևանում։ 1962 թվականին ավարտել է Երևանի թիվ 2 պրոֆտեխուսումնարանը, 1975 թվականին՝ Կիևի թեթև արդյունաբերության տեխնոլոգիական ինստիտուտը՝ ստանալով ինժեներ-տեխնոլոգի մասնագիտություն։

2015 թվականի մայիսի 4-ին Գոհար Ենոքյանը ձերբակալվել է սպանության նախապատրաստությանը մասնակից լինելու կասկածանքով, սակայն ավելի ուշ նրա նկատմամբ քրեական հետապնդումը դադարեցվել էր։

## Աշխատանքային գործունեություն
1959 թվականին աշխատել է Երևանի պահածոների գործարանում` որպես բանվորուհի, այնուհետև 1962-1965 թվականներին` Երևանի թիվ 5 կարի ֆաբրիկայում` որպես արտադրամասի վարպետ։ 1965 թվականից մինչև 1975 թվականն աշխատել է Երևանի սարքաշինական գործարանում` ավագ ապրանքագետ, այնուհետև արտահանման բաժնի պետ, 1975-1979 թվականներին` Հայաստանի թեթև արդյունաբերության նախարարության պլանատնտեսագիտական վարչությունում` որպես կարի, կոշիկի և կաշվե գալանտերեայի բաժնի գլխավոր տնտեսագետ, բաժնի պետ։ 1982-1985 թվականներին նշանակվել է Երևանի Կլարա Ցետկինի անվան ԿԱՄ «Կրասնի Շվեյնիկ» մասնաճյուղի տնօրեն, իսկ 1985 թվականին՝ նույն նախարարության կազմում տեղափոխվել Երևանի «Գարուն» ԿԱՄ գլխավոր տնօրեն։

### Քաղաքական գործունեություն
1987-1991 թվականներին եղել է ՀԽՍՀ շրջանային պատգամավոր, 1989-1992 թվականներին` ԽՍՀՄ Գերագուն խորհրդի պատգամավոր։ 1991-1997 թվականներին եղել է ՀՀ կանանց համահայկական միության վարչության անդամ, 1993-1997 թվականներին` Հայ Առաքելական եկեղեցու Հայ Առաքելական եկեղեցու Արարատյան թեմի վարչության անդամ, 1996-2007 թվականներին` ՀՀ Արդյունաբերողների և գործատուների միության նախագահության անդամ։ 1997-2007 թվականներին ընտրվել է «Գարուն» ԲԲԸ խորհրդի նախագահ և գործադիր տնօրեն։

2007 թվականի մայիսի 12-ին Ազգային ժողովի պատգամավոր է ընտրվել համամասնական ընտրակարգով «Բարգավաճ Հայաստան» կուսակցությունից։ Եղել է «Բարգավաճ Հայաստան» կուսակցության կանանց խորհրդի նախագահ։

## Մրցանակներ և կոչումներ
* ՀՀ արդյունաբերողների և գործատուների միության Ոսկե մեդալ (1999)
* ԱՄՆ կենսագրական ինստիտուտի «Դարի մարդ» կոչում (2000)
* ԼՂՀ նախագահի կողմից «Մխիթար Գոշ» մեդալով (2001)

## Անձնական կյանք
Ամուսնացած է եղել, ունեցել է մեկ երեխա։

## Ծանոթագրություններ

## Արտաքին հղումներ
* Գոհար Ենոքյանի կենսագրությունը Հայաստանի Ազգային Ժողովի պաշտոնական կայքում

Կատեգորիա:ՀՀ ԳԽ 1-ին գումարման պատգամավորներ
Կատեգորիա:ՀՀ Ազգային ժողովի պատգամավորներ
Կատեգորիա:ՀՀ ԱԺ 4-րդ գումարման պատգամավորներ
Կատեգորիա:Մխիթար Գոշի մեդալակիրներ
Կատեգորիա:Հայ տեխնոլոգներ
Կատեգորիա:Հայ քաղաքական գործիչներ
Կատեգորիա:Հայ ճարտարագետներ
Մարիա Ավստրիացի

**Մարիա Ավստրիացի** (), Ֆիլիպ I Բարետեսի և  Խուաննա I-ի դուստրը։ Հայտնի է նաև որպես Մարիա Հաբսբուրգ, Մարիա Հունգարացի, Մարիա Բուրգունդացի, Մարիա Կաստիլացի։ Նրա եղբայրներից Կառլոս V-ը և Ֆերդինանդ I-ը  եղել են  Սրբազան Հռոմեական կայսրության կայսրեր, իսկ քույրերից  Էլեոնորա Հաբսբուրգը՝ Պորտուգալիայի այնուհետև՝ Ֆրանսիայի թագուհի,  Իզաբելա Հաբսբուրգը՝ Դանիայի, Նորվեգիայի և Շվեդիայի թագուհի և Եկատերինա Ավստրիացին՝ Պորտուգալիայի թագուհի։

Եղել է Չեխիայի և Հունգարիայի թագավոր, Վլադիսլավ II-ի և Աննա դե Ֆուայի որդի Լյուդովիկոս II-ի կինը։ 1526 թվականին, երբ Մոխաչեի ճակատամարտում մահացավ ամուսինը, իրեն նվիրեց երկրի պետական գործերի կառավարմանը՝ օգնելով եղբորը՝ Կառլոս V կայսրին։

## Ծանոթագրություններ

Կատեգորիա:Հաբսբուրգներ
Կատեգորիա:Յագելլոներ
Կատեգորիա:Թագավորների դուստրեր
Մարինե Մարաբյան

**Մարինե Մարաբյան** (), հայ արևելագետ, բանասեր, ՀՀ ԱԺ 5-րդ գումարման պատգամավոր։

## Կենսագրություն
Մարինե Մարաբյանը ծնվել է 1976 թվականի օգոստոսի 26-ին Երևանում։ 1998 թվականին ավարտել է Երևանի պետական համալսարանի արևելագիտության ֆակուլտետը՝ բանասեր արևելագետի մասնագիտացմամբ։

1998-1999 թվականներին «ՍԵՄ ԵՎ ԿՈ» ընկերությունում աշխատել է թարգմանիչ, ապա` մենեջեր։ 1999 թվականից մինչև 2000 թվականն աշխատել է «Գրանդ Տոբակո» հայ-կանադական ՀՁ ՍՊԸ-ում` որպես տեխնոլոգ։ 2000-2002 թվականներին «Գրանդ Քենդի» ՀՁ ՍՊԸ-ում զբաղեցրել է միջազգային հարաբերությունների գծով մասնագետի պաշտոնը։ 2002-2003 թվականներին եղել է «Գրանդ Քենդի» ՀՁ ՍՊԸ նախագահի գործերի կառավարիչ։ 2003 թվականից մինչև 2005 թվականը եղել է «Մասիս Տոբակո» հայ-հունական ՀՁ ՍՊԸ առևտրային գծով տնօրեն, 2005-2012 թվականներին` «Ինտերնեյշնլ Մասիս Տոբակ» ՍՊԸ գործադիր տնօրեն։ 2006 թվականից մինչև 2012 թվականը համատեղության կարգով ղեկավարել է «Մասիսի Գոֆրոտարա» ՍՊԸ-ն։

2012 թվականի մայիսի 6-ին թիվ 40 ընտրատարածքից ընտրվել է ՀՀ ԱԺ 5-րդ գումարման պատգամավոր։

## Ծանոթագրություններ

## Արտաքին հղումներ
* Անծանոթ պատգամավորը. Մարինե Մարաբյան

Կատեգորիա:Հայ արևելագետներ
Կատեգորիա:Հայ բանասերներ
Կատեգորիա:20-րդ դարի արևելագետներ
Կատեգորիա:21-րդ դարի արևելագետներ
Կատեգորիա:20-րդ դարի բանասերներ
Կատեգորիա:21-րդ դարի բանասերներ
Կատեգորիա:ՀՀ ԱԺ 5-րդ գումարման պատգամավորներ
Կատեգորիա:Հայ քաղաքական գործիչներ
Մարիա Կորինա Մաչադո

**Մարիա Կորինա Մաչադո Պարիսկա** (,  sometimes referred to as **MCM**), վենեսուելացի քաղաքական գործիչ, ով եղել է Վենեսուելայի Ազգային Ժողովի պատգամավոր 2011-2014 թվականներին։ Նա եղել է նախագահության թեկնածու 2012 թվականի նախագահական ընտրություններին և նշել է, որ կմասնակցեր 2019 թվականի նախագահական ընտրություններին, եթե նախագահ Խուան Գուայդոն առաջարկեր իրեն։ Նա կարող էր լինել առաջին կին նախագահը։

2014  թվականի ընդվզումներին, Մաչադոն առաջիններից մեկն էր կառավարության դեմ կազմակերպվող ընդվզումներում։

Մաչադոն Վենեսուելացի կամավոր քաղաքացիական կազմակերպության հիմնադիրը և նախկին առաջնորդներ էր։ Նրան մեղեդրանք է առաջադրվել (Սամատեի այլ ներկայացուցիչների հետ միասին) Սամատի կողմից «Ազգային ժողովրդավարություն հանուն ժողովրդավարության» ստացված դրամական միջոցների դավադրության համար՝ ՆԵԴ-ի աջակցությամբ դատապարտելով Վենեսուլայի նախագահ Ուգո Չավեսի վարչակազմին։ 2006 թվականի փետրվարին դատավությունը կարճվել է պատշած գործընթացների խախտման պատճառով և բազմիցս հետաձգվել է համաձայն « Human Rights Watch»: 2018 թվականին նրան շնորհվել է  BBC100 կին մրցանակ։

## Նոբելյան խաղաղության մրցանակ
«Inspira América» հիմնադրամը 2024 թվականի օգոստոսի 16-ին միացավ չորս համալսարանների ռեկտորներին և առաջադրել Մաչադոյին Նոբելյան խաղաղության մրցանակի համար ՝ ընդգծելով նրա «անխոնջ պայքարը Վենեսուելայում և աշխարհում խաղաղության համար» որպես «արդար ճանաչում այն ​​անձի, ով գրեթե ամբողջ կյանքը նվիրել է Վենեսուելայի խաղաղության և ազատագրման պայքարին»:  ԱՄՆ Ֆլորիդա նահանգի քաղաքական գործիչները, ինչպիսիք են Մարկո Ռուբիոն, Ռիք Սքոթը, Մարիա Էլվիրա Սալազարը և Մարիո Դիաս-Բալարտը, օգոստոսի 26-ին նամակ են հղել՝ ի պաշտպանություն առաջադրման, նշելով, որ նրա «քաջարի և անձնուրաց առաջնորդությունը, ինչպես նաև խաղաղության և ժողովրդավարական իդեալների հետապնդման անսասան նվիրվածությունը» «գործնական նշանակություն են ունեցել ընտրական խարդախությունների ճգնաժամի խաղաղ լուծման համար ինչպես ներքին, այնպես էլ միջազգային աջակցությունը մոբիլիզացնելու գործում», ինչպես նաև նրա «ուշադրություն հրավիրելու ներկայիս ռեժիմի օրոք տեղի ունեցող մարդու իրավունքների խախտումների վրա, որոնք մարմնավորում են այն սկզբունքները, որոնք Նոբելյան խաղաղության մրցանակը ձգտում է պահպանել»: 

2025 թվականի հոկտեմբերի 10-ին Մաչադոն արժանացել է Նոբելյան խաղաղության մրցանակի՝ «Վենեսուելայի ժողովրդի ժողովրդավարական իրավունքների պաշտպանության գործում ունեցած իր աշխատանքի և բռնապետությունից ժողովրդավարության արդար և խաղաղ անցման հասնելու համար մղած պայքարի» համար։

## Ծանոթագրություններ

## Արտաքին հղումներ
*Official Súmate website
*Maria Corina Machado's Flickr photostream
*2010 Election website

Կատեգորիա:BBC 100 կին
Կատեգորիա:Կին իրավապաշտպաններ
Կատեգորիա:Մարդու իրավունքները Վենեսուելայում
Կատեգորիա:Վենեսուելայի քաղաքական գործիչներ
Կատեգորիա:Վենեսուլայի կին քաղաքական գործիչներ
Հովվի կամուրջ

**Հովվի կամուրջ** (), պատմական կամուրջ Թուրքիայի Էրզրումի մարզում։

## Տեղադիրք
Կամուրջը գտնվում է Էրզրումի մարզում՝ Ավնիկ (Քյոփրյուքյոյ) քաղաքի տարածքում (պատմական Հավնունիք գավառ)։ Կամուրջը կառուցված է Արաքս և Մուրց գետերի միախառնման վայրում։ Հովվի կամուրջն այսօր գտնվում է Էրզրում-Մուշ ավտոճանապարհի հարևանությամբ։ Այն այսօր չի գործում։

## Պատմություն
1865 թվականին քահանա և վարդապետ Տիմեթեոսը արտագրել է Հովվի կամուրջի վրա եղած հայերեն արձանագրությունը։ Այնտեղ գրված էր. «*Այս կամուրջը, որը կառուցել են հայերը, վերանորոգվել է Մագիստրոսի կողմից՝ Սուրբ Աստվածածին եկեղեցու և Դարոյնք ամրոցի հովանու ներքո 609 թվականին*» (609 թվականը Գրիգորյան տոմարով 1160 թվականն է)։

1904 թվականին ոմն Քաջբերունի տեսել է այս և երկու արաբատառ արձանագրություն կամուրջի կամարների տակ՝ արևելյան հատվածում։ Նա նշել է, որ հայատառ արձանագրությունը գրեթե ջնջված էր մուրճի հարվածների հետևանքով և միայն «*վերանորոգվել*» բառն է ընթեռնելի։ Ո՛չ հայատառ, ո՛չ արաբատառ արձանագրություններն այսօր չեն պահպանվել։ Չորրորդ արաբատառ արձանագրությունը, որի մասին ներկայացրել է Քաջբերունին, այսօր էլ կա, սակայն խիստ վնասված է։ Այն գտնվում է եզրապատին։ Րաֆֆի Քորտոշյանը կարծում է, որ այն տեղադրվել է 1904 թվականից հետո։ Հայերեն արձանագրության մեջ հիշատակվող «Մագիստրոսը», ըստ Քորտոշյանի, կարող է լինել Գրիգոր Մագիստրոսի սերնդակիցներից մեկը։ Գրիգոր Մագիստրոսը թաղված էր Բասենի մոտակայքում գտնվող Սուրբ Աստվածածին եկեղեցում։

Թուրք հետազոտողները նշում են, որ կամուրջը կառուցվել է Մոնղոլական արշավանքների ժամանակ՝ 13-րդ դարի վերջին։ Համաձայն պահպանված մի գրառման, 1271 թվականի ջրհեղեղի ժամանակ Հովվի կամուրջի մոտ եղել է հին կամուրջ։ Այսպիսով, ըստ այդ վարկածի, կամուրջը կառուցվել է 1271 թվականից ավելի ուշ։ 13-րդ դարավերջին Անատոլիայի այդ իլխանությունում տիրում էր մոնղոլ զորավար ամիր Չոբանը։

Հովվի կամուրջը վերանորոգման է ենթարկվել 1727 թվականին, այնուհետև՝ 1872 թվականին։ 1946-1948 թվականներին լրացուցիչ վերանորոգվել է թուրքական բանակի կողմից։

## Տեխնիկական բնութագիր
Կամուրջը կառուցվել է երեք գույնի քարերով (սև, կարմիր և մոխրագույն)։ Ընդհանուր երկարությունը 130 մետր է (430 ֆուտ)։ Կամուրջը նախկինում եղել է յոթնաթռիչք։ Այսօր կամարներից մեկը թաղված է հողի տակ։ Այս պահին կարամրների լայնությունը հետևյալն է. 11,50 մետր (37,7 ֆուտ), 13 մետր (43 ֆուտ), 14,50 մետր (47,6 ֆուտ), 15,50 մետր (50,9 ֆուտ), 15,50 մետր (50,9 ֆուտ) և 15,50 մետր (50,9 ֆուտ)։ Կամուրջի մեջ կան կառուցված ութ սենյակներ։

## Ծանոթագրություններ

Կատեգորիա:Արաքս գետի կամուրջներ
Կատեգորիա:Թուրքիայի կամուրջներ
Կատեգորիա:Հայկական ճարտարապետություն
Բրուք Ադամս

**Բրուք Ադամս** (, ), ամերիկացի դերասանուհի, կինոռեժիսոր, սցենարիստ և կինոպրոդյուսեր։

## Կենսագրություն
Բրուք Ադամսը ծնվել է 1949 թվականի փետրվարի 8-ին Ամերիկայի Նյու Յորք նահանգի Նյու Յորք քաղաքում՝ պրոդյուսեր Ռոբերտ Ադամսի և դերասանուհի Ռոզալինդ Ադամսի ընտանիքում։ Բրուկը ունի ավագ քույր՝ դերասանուհի Լինն Ադամսը (ծնված 1944 թվականին)։

Բրուքն ավարտել է կատարողական արվեստների բարձրագույն դպրոցը («High School for the Performing Arts») և ամերիկյան բալետ դպրոցը («School of American Ballet»)։

## Կարիերա
Բրուքն իր կարիերան սկսել է 1955 թվականին որպես թատրոնի դերասանուհի։ 1963 թվականին Ադամսը նորամուտ է կատարել կինոյում՝ խաղալով Մարկի Մորգանի դերը «East Side/West Side» հեռուստասերիալի «Իմ երեխան՝ երկուշաբթի առավոտյան» էպիզոդում։ Ընդհանուր առմամբ նա նկարահանվել է 62 ֆիլմերում և հեռուստասերիալներում։

2002 թվականին Բրուկը նորամուտ է կատարել որպես պրոդյուսեր «Հայտնագործվել է» ֆիլմում, որտեղ նա նաև խաղացել է Էլիզաբեթ Ջեյմս Տիվի դերը։

2009 թվականին Բրուկը նորամուտ է կատարել որպես ռեժիսոր և սցենարիստ «Նյարդայնացնող ընտանի կենդանի» կարճամետրաժ ֆիլմում։

## Անձնական կյանք
1992 թվասկանին Բրուկն ամուսնացել է դերասան Տոնի Շալուբի(ծնված 1953 թվականին) հետ, ում հետ, մինչև ամուսնությունը, նա հանդիպել է 4 տարի։ 
Ամուսիններն ունեին երկու որդեգրած աղջիկներ՝ Ջոզի Լինն Շալուբը (ծնված 1988 թվականին) և Սոֆի Շալուբը (ծնված 1993 թվականին)։

## Առողջական խնդիրներ
2004 թվականի մարտին Բրուկից հեռացրել են կույր աղիքը։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի սցենարիստներ
Կատեգորիա:Դերասանուհիներ այբբենական կարգով
Կատեգորիա:Կինոռեժիսորներ այբբենական կարգով
Կատեգորիա:Սցենարիստներ այբբենական կարգով
Քրիստոֆ Ռանսմայր

**Քրիստոֆ Ռանսմայր** (, ), ավստրիացի գրող և լրագրող։

## Կենսագրություն
## Մատենագիտություն
* 1982 - (Strahlender Untergang* (zusammen mit [[Willy Puchner]])
* 1984 - «Սառույցների և խավարի սարսափները» (*Die Schrecken des Eises und der Finsternis*)
* 1988 - «Վերջին աշխարհը» (*Die letzte Welt*)
* 1994 - (Przemyśl. Ein mitteleuropäisches Lehrstück)
* 1995 - «Կիտահարայի հիվանդությունը» (*Morbus Kitahara*)
* 1997 - (Der Weg nach Surabaya)
* 1997 - «Երրորդ օդը կամ թատրոն ծովի մոտ» (*Die dritte Luft, oder Eine Bühne am Meer*)
* 2001 - (Die Unsichtbare. Tirade an drei Stränden)
* 2002 - (Der Ungeborene, oder Die Himmelsareale des Anselm Kiefer)
* 2003 - (Die Verbeugung des Riesen. Vom Erzählen)
* 2004 - (Geständnisse eines Touristen. Ein Verhör)
* 2006 - (Der fliegende Berg)
* 2007 - «Տիկնայք և պարոնայք ջրի տակ» (*Damen & Herren unter Wasser*) Մանֆրեդ Վակոլբինգերի հեղինակցությամբ
* 2010 - (Odysseus, Verbrecher. Schauspiel einer Heimkehr)
* 2011 - (Der Wolfsjäger. Drei polnische Duette* (zusammen mit Martin Pollack)
* 2012 - (Atlas eines ängstlichen Mannes)
* 2014 - (Gerede: Elf Ansprachen)
* 2016 - (Cox oder Der Lauf der Zeit)
* 2019 - (Arznei gegen die Sterblichkeit. Drei Geschichten zum Dank)

## Հայերեն թարգմանություն
* **Քրիստոֆ Ռանսմայր**, Վերջին աշխարհը, գերմ․ թարգմ․՝ Աշոտ Ալեքսանյանը, Անտարես, Երևան, 2019, 384 էջ։

## Գրականություն
* **James P. Martin**, The crisis of cultural knowledge in Michael Köhlmeier's „Telemach“, Christoph Ransmayr's „Morbus Kitahara“ and W. G. Sebald's „Die Ringe des Saturn“.* Washington 2004,  (Dissertation Georgetown University Washington D.C. 2004, 227 S․).
* *'Timo Rouget**, ''Ransmayr, Christoph.'' In: ''Lexikon der Science Fiction-Literatur seit 1900. Mit einem Blick auf Osteuropa.'' Hrsg. Christoph F. Lorenz. Peter Lang, Frankfurt/Main 2016, ISBN 978-3-63167-236-5, S. 465–470.
* **Insa Wilke*' (Hrsg.), *Bericht am Feuer. Gespräche, E-Mails und Telefonate zum Werk von Christoph Ransmayr.'' S. Fischer, Frankfurt am Main 2014, ISBN 978-3-10-062953-1.

## Ծանոթագրություններ

Կատեգորիա:Ավստրիացի արձակագիրներ
Կատեգորիա:20-րդ դարի վիպասաններ
Կատեգորիա:Ավստրիացի գրողներ
Կատեգորիա:Ավստրիացի լրագրողներ
Իզաբելլա Հաբսբուրգ

**Իզաբելլա Հաբսբուրգ (Իզաբելլա Ավստրիացի)** (, ) — Ավստրիայի դքսուհի, Իսպանիայի Ինֆանտա և Բուրգունդիայի թագուհի, Դանիայի, նորվեգիայի և Շվեդիայի թագուհի։

## Կենսագրություն
Սրբազան Հռոմեական կայսրության կայսր Կառլոս V-ի քրոջ Խուանա I-ի և Ֆիլիպ I-ի  դուստրը։ Հայտնի է նաև որպես  Իզաբելլա Բուրգունդացի, Իզաբելլա Ավստրիացի և Իզաբելլա Կաստիլիացի։

1514 թվականի հուլիսի 11-ին հաստատվեց  ամուսնություն՝ վստահված անձանց  մասնակցությամբ։ Փեսացուի՝ Կրիստիան II Դանիացու փոխարեն ներկայացավ  Իզաբելլայի պապը՝ կայսր Մաքսիմիլիան I-ը։ Մեկ տարի անց ժամանեց Նորվեգիայի արքեպիսկոպոսը և նրան ուղեկցեց Կոպենհագեն, որտեղ 1515 թվականի օգոստոսին տեղի ունեցավ նրանց ամուսնության պաշտոնական արարողակարգը։

Իզաբելլային թագադրեցին և նա ստացավ Ելիզավետա անունը ()։  Ամուսնության առաջին տարիներին Իզաբելլայի ընտանիքի անդամների և թագավորի միջև սառն էին։ Թագավորը սիրուհի ուներ Դիվիկե անունով ( լեհ բուրժուայի դուստր  ), որին չէր պատրաստվում լքել անչափահաս կնոջ պատճառով։

Զայրացած կայսրը սկսեց դիվանագիտական պայքար մղել Կրիստիան II-ի դեմ, բայցը հարցը լուծվեց անսպասելի, երբ 1517 թվականին  մահացավ Դիվիկեն (կասկածներ եղան, որ նրան թունավորել էին)։ Դրան հաջորդող տարիներին Իզաբելլայի և նրա ամուսնու հարաբերությունները կարգավորվեցին։

Իզաբելլայի միջնորդությամբ  Դիլինգյան բանտից ազատ է արձակվում Յոհան-Կասպեր Ակվիլան, ով Մարտին Լյութերի մոտ դաշնակիցն էր։ 1523 թվականին, երբ ժողովուրդը ոտքի կանգնեց Կրիստիան II-ի դեմ, իշխանությունն անցավ նրա հորեղբորը՝  Դանիայի թագավոր Ֆրեդերիկ I-ին, ով ցանկացավ լավ հարաբերություններ հաստատել Իզաբելլայի ընտանիքի հետ։  Նա նամակ ուղարկեց Գերմանիա, որպես այրի թագուհի նրան առաջարկելով նպաստ և թույլ տվեց մնալ  Դանիայում՝ իր պաշտպանության ներքո։ Այդ ժամանակ  Կրիստիան II-ը ապաստան էր գտել Նիդերլանդներում։

Իզաբելլան նրան պատասխան նամակ ուղարկեց, որը սկսվում էր հետևյալ բառերով․*«ubi rex meus, ibi regna mea»* (լատ․ «որտեղ իմ թագավորը՝ այնտեղ և իմ թագավորությունը»)։ Նա ամուսնու և երեխաների հետ լքեց Դանիան։ Իզաբելլան մահացել է 24 տարեկան հասակում։ Հուղարկավորվել  է Օդենսե քաղաքի եկեղեցու բակում, որտեղ և գտնվում էր նրա ամուսինը։ XIX դարում նրանց աճյունները վերահուղարկավորվել են Սուրբ Կնուդի տաճարում։

## Երեխաներ
Իզաբելլան ունեցել է վեց երեխա

* Հանս (21 փետրվար 1518 — մոտ․ 1532)
* Մաքսիմիլիան (4 հուլիս 1519 — մոտ․ 1519)
* Ֆիլիպ (4 հուլիս 1519 — մոտ․ 1520) 
*Դորոթեա Դանիացի (10 նոյեմբեր 1520 — 31 մայիս 1580), ամուսնացել է կուրֆյուրստ  Ֆրիդրիխ II-ի հետ
*Քրիստինա Դանիացի (նոյեմբեր 1521 — 10 դեկտեմբեր 1590),  Միլանի դուքս, հայտնի է դարձել Հանս Հոլբայն Կրտսերի  նկարած՝ իր դիմանկարով, երբ անգլիական թագավոր Հենրի VIII-ը իր համար հարսնացու էր  փնտրում
* Որդի (ծնվ․ 1523)


Պատկեր:Prince Hans of Denmark.jpg|Արքայազն՝ Հանս Դանիացին
Պատկեր:Jan Gossaert - Portrait of a Young Princess (possibly Dorothea of Denmark).jpg|Դորոթեա Դանիացին
Պատկեր:François Clouet Christina of Denmark Duchess of Milan and of Lorraine 1558.jpg|Քրիստինա Դանիացին


## Ծանոթագրություններ



Կատեգորիա:16-րդ դարի Եվրոպայի միապետներ
Կատեգորիա:Թագավորների դուստրեր
Աննա դը Ֆուա

**Աննա դը** **Ֆուա, Աննա դե Կանդալ** (, , , , , ), Հունգարիայի թագուհի ( թագադրվել է 29 սեպտեմբերի 1502 թ․ Սեկեշֆեհերվար քաղաքում)  և 1502 թվականի սեպտեմբերի 29-ից նաև Չեխիայի թագուհի։

## Կենսագրություն
Աննան ծնվել է 1484 թվականին, Ֆուա կոմսության կրտսեր ներկայացուցիչ՝ Գաստոն II դը Ֆուայի և Եկատերինա դը Ֆուայի։ Մորական կողմից նա  Գաստոն IV դը Ֆուայի  և թագուհի Էլեոնորա Նավարացու թոռնուհին էր։

1502 թվականի սեպտեմբերի 29-ին նա ամուսնացավ Հունգարիայի և Չեխիայի թագավոր Վլադիսլավ II-ի հետ՝ դառնալով նրա երրորդ կինը։ Ունեցել է երկու զավակ՝ Չեխիայի թագուհի Աննա Յագելոնան  և  Լյուդովիկոս II թագավորը։

Աննա դը Ֆուան մահացել է 1506 թվականի հուլիսի 26-ին և թաղված է Սեկեշֆեհերվարում։

## Ծանոթագրություններ

## Գրականություն

* Anthony, Raoul: *Identification et Etude des Ossements des Rois de Navarre inhumés dans la Cathédrale de Lescar*, Paris, Masson, 1931
* Kšír, Josef: K původu české královny Anny, *Genealogické a heraldické listy (GaHL)*  ***21***, 40-47, Praha, 2001 URL: Ссылки
* Macek, Josef: *Tři ženy krále Vladislava*, Praha, Mladá fronta, 1991

## Հղումներ

* Josef Kšír: K původu české královny Anny http://www.ahn-cr.info/clanky/ksir/anna-tab1.dochttp://www.ahn-cr.info/clanky/ksir/anna-tab2.doc
* Foundation for Medieval Genealogy/Navarre Kings Genealogy
* Les Foix-Candale
* Seigneurs de Grailly Généalogie
* Foix-Grailly Généalogie
* Foundation for Medieval Genealogy/Foix Genealogy
* Euweb/Albret Genealogy 
* Euweb/Foix-Grailly Genealogy

Կատեգորիա:Ծննդաբերելիս մահացածներ
Կատեգորիա:Յագելլոներ
Քաղաքական գործիչ

**Քաղաքական գործիչ**, անձ, ով ակտիվորեն մասնակցում է կուսակցական քաղաքականությանը կամ անձ, ով պաշտոն ունի կառավարությունում։ Քաղաքական գործիչներն առաջարկում, աջակցում կամ ստեղծում են օրենքներ, որոնցով կառավարում են տարածքով, այսինքն նաև դրա բնակչությամբ։ Ընդհանուր առմամբ «Քաղաքական գործիչ» կարող է անվանվել ցանկացած անձ, ով նպատակ ունի հասնել քաղաքական իշխանության որևէ բյուրոկրատական հաստատությունում։

## Նույնականություն
Քաղաքական գործիչները մարդիկ են, որոնք քաղաքականապես ակտիվ են, հատկապես կուսակցական քաղաքականության մեջ։ Պաշտոնները տարբերակվում են տեղական բաժանմունքներից մինչև տարածաշրջանային և ազգային կառավարությունների գործադիր, օրենսդիր եւ դատական մարմիններ։ Որոշ ընտրված իրավապահ մարմինների աշխատակիցներ, ինչպիսիք են շերիֆները, համարվում են քաղաքական գործիչներ։
[մինի|340x340փքս|Ֆիլիպ Ֆոլցի 19-րդ դարի կտավ, որի վրա պատկերված է աթենական քաղաքական գործիչ [Պերիկլեսը, ով արտասանում է իր հայտնի դարձած խոսքը ժողովից առաջ։]]

## Մեդիա և հռետորաբանություն
Քաղաքական գործիչները հայտնի են իրենց հռետորաբանությամբ իրենց ելույթներում կամ քարոզչական արշավներում։ Նրանք հատկապես հայտնի են նրանով, որ օգտագործում են ընդհանուր թեմաներ, որոնք թույլ են տալիս նրանց զարգացնել իրենց քաղաքական դիրքերը ընտրողներին ծանոթ տերմիններով։ Ըստ անհրաժեշտության քաղաքական գործիչները դառնում են ԶԼՄ-ների փորձառու օգտվողներ։ 19-րդ դարում քաղաքական գործիչներն ակտիվորեն օգտվում էին թերթերից, ամսագրերից և գրքույկներից, ինչպես նաև պաստառներից։ 20-րդ դարում նրանք սկսել են օգտագործել նաև ռադիոյի և հեռուստատեսության դաշտերը՝ հեռուստատեսային գովազդը դարձնելով ընտրարշավի ամենաթանկարժեք մասը։ 21-րդ դարում նրանք ավելի ու ավելի շատ են ներգրավվում համացանցի և սմարթֆոնների վրա հիմնված սոցիալական ցանցերում։

Լուրերը միշտ կարևոր դեր են կատարել քաղաքականության մեջ, ընդ որում հակառակորդի մասին բացասական լուրերը սովորաբար ավելի արդյունավետ են, քան սեփական կողմի մասին դրական լուրերը։

## Բնութագրություն
Շատ գիտնականներ ուսումնասիրել են քաղաքական գործիչների բնութագրերը, համեմատելով դրանք տեղական և ազգային մակարդակներում, համեմատելով ավելի լիբերալ կամ ավելի պահպանողական, համեմատելով հաջողներին և ավելի քիչ հաջողներին ընտրությունների տեսանկյունից։

Շատ քաղաքական գործիչներ ունեն հազարավոր անուններ և անհատներ հիշելու և իրենց ընտրողների մասին անձնական անեկդոտները հիշելու ունակություն, դա մեծ առավելություն է։ Միացյալ Նահանգների նախագահներ Ջորջ Բուշը և Բիլ Քլինթոնը հայտնի էին իրենց ուժեղ հիշողությամբ։

## Քննադատություն
Շատ քննադատներ հարձակվում են քաղաքական գործիչների վրա այն բանի համար, որ նրանք չեն շփվում հանրության հետ։ Քննադատության են արժանանում այն ձևերը, որով խոսում են քաղաքակագետներն։ Այն նկարագրվում է որպես չափից ավելի ձևական և լցված բազմաթիվ էվֆեմիստական և փոխաբերական արտահայտություններով և սովորաբար ընկալվում է որպես «խաբեության, մոլորության մեջ գցելու եւ շփոթելու» փորձ։

Ընդհանուր առմամբ քաղաքական գործիչները համարվում են տգետ, եսասեր, ոչ կոմպետենտ և կոռումպացված, ապրանքների կամ ծառայությունների դիմաց գումար վերցնող, այլ ոչ թե ընդհանուր հասարակական բարիքի համար աշխատող։ Քաղաքական գործիչները շատ երկրներում համարվում են «ամենաատելի մասնագետներ»։

## Ծանոթագրություններ

Կատեգորիա:Իրավաբանական մասնագիտություններ
Կատեգորիա:Իշխանության դիրքեր
Վիոլա Ամերդ

**Վիոլա Պատրիսիա Ամերդ** (, ), շվեյցարացի կին քաղաքական գործիչ, 2019 թվականից՝ Շվեյցարիայի դաշնային խորհրդի անդամ, 2024 թվականի հունվարի 1-ից՝ Շվեյցարիայի Համադաշնության նախագահ, Շվեյցարիայի Քրիստոնեական-դեմոկրատական ազգային կուսակցության ներկայացուցիչ։

## Կենսագրություն
մինի|ձախից|Դաշնային խորհրդի պաշտոնական լուսանկարը Ամհերդի նախագահության տարում
Վիոլա Ամերդը ծնվել է 1962 թվականի կեսերին։ 1982 թվականին ավարտել է հայրենի քաղաքի Լատինական գիմնազիան։ Դրանից հետո ընդունվել է Ֆրիբուրի համալսարանի իրավագիտության ֆակուլտետ, որն ավարտել է 5 տարի անց՝ 1987 թվականին։ 1991 թվականից Բրիգում աշխատել է որպես իրավաբան և նոտար։

1992 թվականին դարձել է հայրենի քաղաքի քաղաքային խորհրդի անդամ։ 1996 թվականին դարձել է փոխնախագահ, իսկ 2000 թվականին՝ Բրիգի մունիցիպալիտետի նախագահ։ 2005 թվականի մայիսի 31-ից մինչև 2018 թվականի դեկտեմբերի 31-ը նա Շվեյցարիայի ազգային խորհրդարանի ստորին պալատի անդամ էր։

2018 թվականի դեկտեմբերի սկզբին Վիոլան ընտրվել է Շվեյցարիայի դաշնային խորհրդի անդամ։ Դեկտեմբերի կեսերին նշանակվել է պաշտպանության, քաղաքացիական պաշտպանության և սպորտի նախարարի պաշտոնում՝ դառնալով երկրում առաջին կինը, որը ղեկավարել է այդ նախարարությունը։ Դաշնային խորհրդում Վալե կանտոնից եղել է առաջին կինը։ 2019 թվականի հունվարի 1-ից անցել է իր պարտականությունների կատարմանը։

### Անձնական կյանք
Ամուսնացած չէ, բնակվում է հայրենի քաղաքում։

## Ծանոթագրություններ

## Արտաքին հղումներ
* Պրոֆիլը Շվեյցարիայի խորհրդարանի կայքում

Կատեգորիա:Շվեյցարիայի նախարարներ
Կատեգորիա:Շվեյցարիայի կին քաղաքական գործիչներ
Կատեգորիա:Պաշտպանության կին նախարարներ
Կատեգորիա:Պետության գործող ղեկավարներ
Կարին Կոք

**Կարին Կոք-Լինդբերգ** (ծննդյամբ` **Կոք**, ), շվեդ կին քաղաքական գործիչ (սոցիալ-դեմոկրատ) և տնտեսագիտության պրոֆեսոր։ 1947 թվականին Շվեդիայում դարձել է առաջին կինը, որը զբաղեցրել է նախարարի պաշտոն։ Նա նաև Շվեդիայում տնտեսագիտության առաջին կին պրոֆեսորն է։ Կարին Կոքը հայտնի է նաև Կարին Կոք-Լինդբերգ անվամբ՝ իրավաբան Հյուգո Լինդբերգի հետ ամուսնությունից հետո (1936)։

## Կենսագրություն
Կարին Կոքը ծնվել է Ստոկհոլմում։ Սովորել է Լոնդոնի տնտեսագիտության և քաղաքական գիտությունների դպրոցում և Ստոկհոլմի համալսարանում։ 1933-1938 թվականներին Ստոկհոլմի համալսարանում եղել է դասախոս։ Տնտեսագիտության պրոֆեսոր է նշանակվել 1945 թվականին՝ այդ ոլորտում մի քանի տարի աշխատելուց հետո։

Նա հրատարակել է մի շարք աշխատանքներ տնտեսագիտության ոլորտում, որտեղ հիմնական թեմաները վարկային և առևտրային ցիկլի խնդիրներն էին։ Նրա անգլերեն աշխատություններից են՝ «A Study of Interest Rates» () (1929) և «International Trade and the GATT» () (1969), ինչպես նաև «The National Income of Sweden 1861-1930» () (1937), որը գրվել է երկու այլ տնտեսագետների հետ համագործակցությամբ։

1936 թվականին Կարին Կոքը նշանակվել է աշխատավորների կանանց ասոցիացիայի տնտեսական խորհրդական, իսկ 1945 թվականին՝ Փարիզում կայացած աշխատավորների միջազգային խորհրդաժողովի կառավարական պատվիրակ։ 1947-1948 թվականներին զբաղեցրել է առանց տնտեսության հարցերի պորտֆելը, իսկ 1948-1949 թվականներին՝ երկրի տնտեսության նախարարի () պաշտոնը։

1950 թվականին՝ երկրի տնտեսության նախարարության լուծարումից հետո, Կարին Կոքը դարձել է Շվեդիայի վիճակագրական վարչության տնօրեն։ 1950-1957 թվականներին եղել է գործակալության ղեկավարը։ 1953-1954 թվականներին եղել է Շվեդիայի վիճակագրական վարչության նախագահը։ 1956 թվականին դարձել է Ամերիկայի վիճակագրական ասոցիացիայի անդամ, իսկ 1958 թվականին՝ Միջազգային վիճակագրական ինստիտուտի անդամ։

ՄԱԿ-ի Եվրոպական տնտեսական հանձնաժողովում որպես Շվեդիայի պատվիրակ` նա մի քանի տարի Ժնևում հանդես է եկել որպես պլենար նստաշրջանի նախագահ։

Կարին Կոքը նաև եղել է «Akademiskt bildade kvinnors förening»-ի () նախագահը (1926-1933) և Համալսարանի կանանց միջազգային ֆեդերացիայի փոխնախագահը։

## Տես նաև
* Քերստին Հեսսելգրեն

## Ծանոթագրություններ

Կատեգորիա:20-րդ դարի կին քաղաքական գործիչներ
Կատեգորիա:Շվեդ գիտնականներ
Կատեգորիա:Շվեդ կին տնտեսագետներ
Կատեգորիա:Շվեդիայի քաղաքական գործիչներ
Կատեգորիա:Ստոկհոլմի համալսարանի շրջանավարտներ
Կատեգորիա:Ֆեմինիստներ
Յուկա Օգատա

, ճապոնացի քաղաքական գործիչ և Կումամոտոյի քաղաքային ժողովի անդամ։ Առաջին անգամ ընտրվել է 2015 թվականի տեղական ընտրություններում՝ հավաքելով 4196 ձայն Հիգասի Կումամոտոյի օկրուգում։ Մինչ պետական ծառայության անցնելն Օգատան եղել է Միավորված ազգերի կազմակերպության զարգացման ծրագրի Եմենի բաժանմունքի աշխատակից։

## Երեխան համաժողովի սենյակում
2017 թվականի նոյեմբերին Օգատան հայտնվել է քաղաքային ժողովի բանավեճի ուշադրության կենտրոնում։ Մանկական սենյակում տեղ ստանալու հնարավորություն չունենալով՝ նա մասնակցել է ժողովին իր փոքրիկ որդու հետ, որպեսզի լուսավորի այն դժվարությունները, որոնց բախվում են երեխաներ դաստիարակող աշխատող ճապոնացի ծնողները, և երեխաների սենյակների պակասը։ Իր տեղը զբաղեցնելուց կարճ ժամանակ անց խորհրդի խոսնակ Յոշիտոմո Սավադան և նրա գործընկերները հանդիպել են նրան, որպեսզի հարցնեն, թե ինչու է նա իր երեխային իր հետ բերել։ Մի քանի րոպե անց Օգատան հանձնվել է և ուղեկցվել բանախոսի աշխատասենյակ։ Այնուհետև նա վերադարձել է հետաձգված նիստին միայնակ՝ թողնելով իր որդուն ընկերոջ խնամքին։ Սավադան ավելի ուշ ներողություն է խնդրել այն բանի համար, որ նիստը բացել է 40 րոպե ուշ, սակայն վեհաժողովի մեկ այլ անդամ ուշացման մեջ անուղղակիորեն մեղադրել է Օգատային։ Ժողովի ժամանակ չկար կանոն, որն արգելում էր անդամներին մտնել սենյակ իրենց երեխաների հետ, սակայն ժողովը երեխային դիտում էր որպես այցելու, որը պարտավոր էր նստել պատկերասրահում։

Այս միջադեպն անսպասելիորեն ձեռք է բերել ազգային և միջազգային ճանաչում։ Սա վկայակոչվել է որպես ապացույց, որ ստեղծված իրավիճակը թշնամական է ընտանիք և կարիերա ունեցող ճապոնացի կանանց համար, և նույնիսկ ավելի վատ է, երբ նրանք քաղաքական գործիչներ են։ Մեկնաբանները նշել են, որ Օգատայի գործողությունները ցույց են տալիս, թե ինչպես է վարչապետ Սինձո Աբեի քաղաքականության ազդեցությունը կանանց նկատմամբ դեռևս սահմանափակված։ Օգատան նաև քննադատել է այն փաստը, որ երեխա ունեցող կանանց հետ հազվադեպ են խորհրդակցում քաղաքականության մշակման ժամանակ։

Ավելի ուշ Օգատան վեհաժողովից նկատողություն է ստացել բանավեճը ձախողելու համար։ Փետրվարին վեհաժողովն ընդունել է կարգ, որն արգելում է բոլոր ոչ անդամներին մտնել բանավեճների պալատ՝ որպես նոյեմբերյան միջադեպի արձագանք։

## Ծանոթագրություններ

## Արտաքին հղումներ
* Պաշտոնական կայք  

Կատեգորիա:1975 ծնունդներ
Կատեգորիա:Ապրող անձինք
Կատեգորիա:Ճապոնիայի քաղաքական գործիչներ
Աննա Սոլոգաշվիլի

**Աննա Իլնիչնա Սոլոգաշվիլի** (, ), վրացի կին քաղաքական գործիչ, Վրաստանի սահմանադիր ժողովի (1919-1921) հինգ կին անդամներից մեկը։ Բացի Սոլոգաշվիլին, անդամների թվում են՝ Քրիստինա Շարաշիձեն, Էլեոնորա Տեր-Պերսեգովա-Մախվիլաձեն, Ելիզավետա Նակաշիձե-Բոլկավձեն և Մինադորա Օրջոնիկիձե-Տորոշելիձեն։

## Կենսագրություն
Աննան Սոլոգաշվիլիների հին իշխանական տոհմից է։ Ավարտել է Խարկովի համալսարանի պատմաբանասիրական ֆակուլտետը՝ պատմաբանի մասնագիտացմամբ։

1903 թվականից Վրաստանի Սոցիալ-դեմոկրատական կուսակցության անդամ է։ Տարածել է մարքսիստական գրականություն, կազմակերպել գրավաճառություն, մասնակցել է ժողովրդական հանրամատչելի թատրոնի ստեղծմանը։ Ձերբակալվել է և դատապարտվել:400px|մինի|աջից|Վրաստանի սահմանադիր ժողով։ '''Սոլոգաշվիլին''' ձախ կողմի երկրորդ շարքի աջից երրորդն էՍտորագրել Է Վրաստանի Ժողովրդավարական Հանրապետության անկախության հռչակագիրը, ընտրվել Թիֆլիսի քաղաքային խորհրդում։ 1919 թվականի մարտի 12-ին ընտրվել է Վրաստանի Հանրապետության սահմանադիր ժողովի անդամ՝ որպես Վրաստանի Սոցիալ-դեմոկրատական կուսակցության ներկայացուցիչ։ Եղել է խմբագրական, կենսաթոշակային և կենտրոնական ընտրական հանձնաժողովների անդամ, գրադարանային հանձնաժողովի քարտուղար։ Եղել է մի շարք օրենքների և հրամանագրերի ընդունման նախաձեռնողը։

Վրաստանի խորհրդայնացումից հետո ծավալել է ընդհատակյա հակախորհրդային գործունեություն։ Եղել է Վրաստանի Սոցիալ-դեմոկրատական կուսակցության կանանց անօրինական կոմիտեի անդամ, որն օգնություն է ցուցաբերել քաղբանտարկյալներին և նրանց ընտանիքներին։ 1922 թվականին կոմիտեն վերակազմավորվել է բոլշևիկյան ռեժիմի դեմ պայքարող կազմակերպությունների միասնական միության՝ «Վրացական քաղաքական կարմիր խաչ»։

1925 թվականից դասավանդել է Հարավային Օսիայում։

1937 թվականին ձերբակալվել է հարավօսական ինքնավար մարզի ՆԳԺԿ-ի շրջանային բաժնի կողմից, դատապարտվել է հակախորհրդային և հակատնտեսական քարոզչության, շովինիստական ուղղվածությունների և մենշևիկ առաջնորդ Նոյ Ռամիշվիլիի հետ կապերի մեղադրանքով առավելագույն պատժի։

## Ծանոթագրություններ

## Գրականություն
* კირთაძე ნესტან, «კაენ, სად არის ძმა შენი?!», თბ., 1998
* საქართველოს ეროვნული არქივი, საქართველოს ცენტრალური საისტორიო არქივი, ფონდი #1833, ანაწერი #1, საქმე #160.

## Արտաքին հղումներ
* პირველი ქართველი პარლამენტარი ქალები
* ანნა /ოლა/ სოლოღაშვილი
* სოლოღაშვილი ანნა (ოლღა) ილიას ასული
* The five women who crafted the Georgian constitution

Կատեգորիա:Վրաստանի կին քաղաքական գործիչներ
Կատեգորիա:Վրացի պատմաբաններ
Կատեգորիա:Խարկովի ազգային համալսարանի շրջանավարտներ
ԴԱՈՒ։ Նատաշա

**ԴԱՈՒ։ Նատաշա** (), 2020 թվականին նկարահանված ռուսալեզու միջազգային ֆիլմ, որի ռեժիսորներն են Իլյա Խրժանովսկին և Եկատերինա Օերտելը։ Բեռլինի 70-րդ միջազգային կինփառատոնին այն պայքարել է Ոսկե արջ մրցանակի համար։ Բեռլինում ֆիլմն արժանացել է Արծաթե արջ մրցանակին` դերասանական աչքի ընկնող խաղի համար։

## Արտադրություն
Ֆիլմի նկարահանման համար պետք է եղել 15 տարի և նկարահանվել են հարյուրավոր դերասաններ։ *[[The Guardian]]-ը* ֆիլմն անվանել է «Նյու Յորք, Նյու Յորք» ֆիլմի` իրական կյանքում վերարտադրություն։

## Կազմ
* Նատալյա Բերեժնայա` Նատաշա 
* Օլգա Շկաբարնյա` Օլգա
* Վլադիմիր Աժիպո` Աժիպո 
* Ալեքսեյ Բլինով` պրոֆ. Բլինով

## Ծանոթագրություններ

## Արտաքին հղումներ
* 

Կատեգորիա:2020 դրամա ֆիլմեր
Կատեգորիա:2020 ֆիլմեր
Կատեգորիա:2020-ականների ռուսերեն ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական ֆիլմեր
Հայկական ցեղասպանության արդարության մարտիկներ

**Հայկական ցեղասպանության արդարության մարտիկներ**՝ ՀՑԱՄ (, , *JCAG, ДжСАГ*), հայկական ռազմաքաղաքական գաղտնի կազմակերպություն։ Ստեղծվել է 1972 թվականին ՀՅԴ-ի XX համագումարում, որը կայացել է Վիեննայում (Ավստրիա)։ Գործել է 1975—1983 թվականներին, նպատակը եղել է Հայոց ցեղասպանության ճանաչումը և անկախ Հայաստանի ստեղծումը։

Գործունեության հիմնական շրջանները եղել են Եվրոպան և Հյուսիսային Ամերիկան։ Կազմակերպությունը հարձակումներ է գործել թուրք դիվանագետների վրա նրանց համարելով պաշտոնական Թուրքիայի ներկայացուցիչներ։ Հնարավոր է, որ ՀՑԱՄ-ը ուղիղ կապ ունի Դաշնակցություն կուսակցության հետ։
1982 թվականին թուրքական հատուկ ծառայությունների կողմից սպանվում է ՀՑԱՄ-ի առաջնորդ Աբրահամ Ասչյանը, այս դեպքից հետո կազմակերպության մասին ոչինչ հայտնի չէ։ Չի բացառվում, որ կազմակերպությունը փոխել է իր անվանումը և դարձել «Հայ հեղափոխական բանակ»։

## ՀՑԱՄ-ի հիմնական գործողությունները

* 1975 հոկտեմբեր՝ Ֆրանսիայում Թուրքիայի դեսպանի սպանություն,
* 1977 հունիս՝ Վատիկանում Թուրքիայի դեսպանի սպանություն,
* 1978 հունիս՝ հարձակում Իսպանիայում թուրք դեսպանի ավտոմեքենայի վրա,
* 1979 հոկտեմբեր՝ Նիդեռլանդներում Թուրքիայի դեսպանի որդու սպանություն,
* 1979 դեկտեմբեր՝ Ֆրանսիայում Թուրքիայի դեսպանության կցորդի սպանություն,
* 1980 փետրվար՝ հարձակում Շվեյցարիայում Թուրքիայի դեսպանի վրա,
* 1982 օգոստոս՝ Կանադայում Թուրքիայի ռազմական կցորդի սպանություն։

## Տես նաև
* ՀՑԱՄ-ի ռազմագործողությունների ցանկ
* ՀԱՀԳԲ-ի ռազմագործողությունների ցանկ
* Հայ նոր դիմադրություն
* Հայաստանի ազատագրության հայ գաղտնի բանակ
* Հայ հեղափոխական բանակ
* Հայոց ցեղասպանություն

## Ծանոթագրություններ

Կատեգորիա:Հայ Յեղափոխական Դաշնակցություն
Կատեգորիա:Հայկական ազգայնականություն
Կատեգորիա:Հայկական զինյալ կազմակերպություններ
Կատեգորիա:Ռազմական կազմակերպություններ
Կատեգորիա:Քաղաքական կուսակցությունների մարտական կազմակերպություններ
Բադի Հոլի կենտրոն

**Բադի Հոլի կենտրոն**, Բադի Հոլիի, նաև լայն իմաստով Արևմտյան Տեխասի երաժշտությանը նվիրված կատարողական և տեսողական արվեստի թանգարան, որը գտնվում է Տեխաս նահանգի Լաբոկ քաղաքում։

## Պատմություն
Շինությունը, որտեղ գտնվում է Բադի Հոլի կենտրոնը, կառուցվել է 1928 թվականին որպես *Fort Worth and Denver South Plains Railway* երկաթուղային ճանապարհի դեպո։ Նրա նախագիծը նորվերածննդյան ոճով մշակել է Ֆորտ-Ուերտ քաղաքի ճարտարապետ Ուայաթ Սիֆուս Հեդրիքը։ Ապա շենքն օգտագործվել է որպես երկաթուղային կայարան (մինչև 1953 թվականը), երբ այն փակվել է, ծառայել է որպես պահեստ։ 1976 թվականին շենքը կրկին բացվել է որպես ռեստորան։ 1979 թվականին այն դարձել է առաջին օբյեկտը Լաբոկ քաղաքի պատմական հուշարձանների ցանկում, իսկ 1990 թվականին մտել է ԱՄՆ-ի պատմական վայրերի ազգային գրանցամատյան։ Ռեստորանը փակվել է 1997 թվականին և շինությունն անցել է քաղաքին։

1984 թվականին քաղաքը հիմնադրել է Կերպարվեստի (*Fine Arts Center*) սեփական կենտրոնը։ 1996 թվականին Լաբոկում կուտակվել է մեծ քանակությամբ իրեր՝ կապված Բադի Հոլիի և նրա գույքի հետ։ 1997 թվականին նախկին դեպոյի շենքի ձեռքբերումից հետո քաղաքային իշխանությունները որոշել են այն վերածել օբյեկտի, որը կարող է դառնալ կերպարվեստի կենտրոն, ինչպես նաև ծառայել Բադի Հոլիի գտածոների հավաքածուի համար։ Դեպոյի շենքը վերանորոգվել է և վերականգնել իր բնօրինակ տեսքը։

Նոր քաղաքային կենտրոնը, որը մտածված էր որպես կերպարվեստի մշակութային կենտրոն, նվիրված է ամերիկացի երգիչ և երգերի հեղինակ Բադի Հոլին, ինչպես նաև Արևմտյան Տեխասի երաժշտությանը։ Բացվել է 1999 թվականի սեպտեմբերի 3-ին՝ Հոլիի ծննդյան օրվանից չորս օր առաջ։ Այստեղ կա Բադի Հոլիի իրերի հավաքածուի ամենօրյա պատկերասրահ, տեխասյան երաժշտության փառքի սրահ՝ Արևմտյան Տեխասի երաժիշտներին նվիրված ցուցանմուշներով, կերպարվեստի քաղաքային պատկերասրահ և շարժական ցուցանմուշների ցուցահանդեսի երեք լրացուցիչ պատկերասրահ։ 2002 թվականի մայիսին կենտրոնի գլխավոր մուտքի մոտ տեղադրվել է Բադի Հոլիի հատուկ եղջյուրե ակնոցների մեծածավալ քանդակը, որը ստեղծել է Սթիվ Թիթերսը (): 2010 թվականին կենտրոնի արևմտյան թևում անցկացվել է հիմնանորոգում, որն էականորեն բարեփոխել է թանգարանի տարածքը։ 2013 թվականին այստեղ է տեղակայվել Ջերի Էլիսոնի՝ The Crickets խմբի նախկին թմբկահարի, որի հետ հանդես է եկել Բադի Հոլին, վերանորոգված տունը (հասարակության համար բացվել է նույն թվականի սեպտեմբերի 7-ին)։

2014 թվականի հոկտեմբերին Փոլ ՄաքՔարթնին կենտրոնում անցկացրել է համերգ, որի ընթացքում պատմել է Հոլիի ազդեցության մասին The Beatles-ի երաժշտության վրա։ 2015 թվականի օգոստոսին այստեղ ելույթ է ունեցել ամերիկացի երգչուհի և դերասանուհի Պատրիսիա Վոնեն։

## Պատկերասրահ

Պատկեր:Fort Worth and Denver South Plains Railway Depot 2013.JPG|մինի|Դեպոյի շենքը 2013 թվականին
Պատկեր:Large Buddy Holly glasses.JPG|մինի|Բադի Հոլիի ակնոցը, քանդակ
Պատկեր:Buddy Holly's Fender Stratocaster, Buddy Holly Center, Lubbock, TX.jpg|մինի|Բադդի Հոլիի կիթառը՝ Fender Stratocaster


## Ծանոթագրություններ

Կատեգորիա:1999 հիմնադրումներ ԱՄՆ-ում
Կատեգորիա:1999 հիմնադրված թանգարաններ
Կատեգորիա:ԱՄՆ-ի երաժշտության թանգարաններ
Կատեգորիա:Ժամանակակից արվեստի թանգարաններ